Bajden: SHBA do të mbrojë çdo vend të NATO-s
Nënpresidenti amerikan foli me udhëheqësit e Lituanisë dhe Letonisë, ndërsa BE i ofron Ukrainës një paketë ndihme financiare
Nënpresidenti amerikan Xho Bajden i siguroi udhëheqësit e Lituanisë dhe Letonisë se Shtetet e Bashkuara do të mbrojnë çdo vend anëtar të NATO-s kundër agresionit dhe paralajmëroi se Rusia ka hyrë në një "rrugë të errët" drejt izolimit me veprimet e saj në Ukrainë. Ndërkohë, Bashkimi Evropian i ofroi Ukrainës një paketë ndihme financiare. Nënpresidenti Bajden ishte sot në kryeqytetin e Lituanisë, pjesë e një turneu të shpejtë për t'u dhënë sigurime aleatëve baltikë të shqetësuar nga veprimet e Rusisë në Krime. Lituania, së bashku me Estoninë dhe Letoninë, janë anëtare të NATO-s. u tha zoti Biden gazetarëve, duke iu referuar njoftimeve për sulme të armatosura ndaj personelit ushtarak të Ukrainës në Krime. Shtetet baltike e dënuan aneksimin e Krimesë nga presidenti rus Vladimir Putin dhe Shtëpia e Bardhë ka thënë se po përgatit një raund të ri sanksionesh si kundërpërgjigje. Ndërkohë, Bashkimi Evropian i ofroi Ukrainës një paketë ndihme financiare me vlerë prej më shumë se 1 miliard euro për të ndihmuar në stabilizimin e vendit të përfshirë nga kriza. Nën-presidenti i Komisionit Evropian, Olli Rehn, dha sot disa hollësi rreth paketës së ndihmës në Bruksel. tha zoti Rehn. Kredia do të përfshinte përmirësimin e menaxhimit të financave të Ukrainës, masa për forcimin e rrjetit të sigurisë shoqërore dhe për luftën kundër korrupsionit. Zoti Rehn tha se qytetarët ukrainas "po i kërkojnë këto lloj reformash prej shumë muajsh e vitesh".